Държавен вестник, бр. 86, 2023 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  86
течни горива от биомаса и газообразни и 
твърди горива от биомаса.
50. „Възобновяване на гора“ е възстановява­
не на горско насаждение чрез естествени или 
изкуствени средства след отстраняването на 
предишно насаждение чрез дърводобив или в 
резултат от естествени причини, включително 
пожар или буря.
51. „Газообразни и твърди горива от био­
маса“ са газообразни и твърди горива, про­
изведени от биомаса.
52. „Горскостопанска биомаса“ е биомаса, 
добита в горското стопанство.
53. „Енергия от околната среда“ е естестве­
на топлинна енергия и енергия, натрупана в 
околната среда в определени граници, която 
може да се съдържа в околния въздух с изклю­
чение на изходящия въздух, в повърхностни 
води или в отпадъчни води.
54. „Зона за изграждане на обекти за 
производство на енергия от възобновяеми 
източници“ е конкретно местоположение 
или територия независимо дали е на сушата, 
в морето или във вътрешни водни обекти, 
което е определено като особено подходящо 
за изграждане на електрически централи за 
производство на енергия от възобновяеми 
източници на сушата, вятърни електрически 
централи в морето и фотоволтаични електри­
чески централи във вътрешни водни обекти.
55. „Модернизация“ е основен ремонт 
на обекти за производство на електрическа 
енергия от възобновяеми източници, вклю­
чително с цялостна или частична замяна на 
инсталации или работни системи и съоръже­
ния, за целите на замяната на генериращи 
мощности или подобряване на ефективността 
или капацитета на инсталацията.
56. „Общност за възобновяема енергия“ е 
субект без ограничение на правнo-организа­
ционната форма, който:
а) се основава на открито и доброволно 
участие, независим е и е ефективно контро­
лиран от акционерите, съдружниците или 
членовете му;
б) притежава и управлява разположени в 
рамките на урбанизирана територия инстала­
ция/инсталации за производство на енергия 
от възобновяеми източници и обекти, в които 
акционерите, съдружниците или членовете му 
потребяват произведената енергия;
в) се състои от акционери, съдружници или 
членове, които са физически лица, малки и 
средни предприятия или общини; 
г) има основна цел да осигурява на своите 
акционери, съдружници или членове или на 
районите, в които оперира, не толкова фи­
нансови, колкото екологични, икономически 
или социални ползи.
57. „Остатъчен енергиен микс“ е общият 
годишен енергиен микс на дадена държава 
членка, без да се включва делът, обхванат от 
отменени гаранции за произход.
58. „Отпадна топлина и студ“ е неизбежна 
топлина или студ, генерирани като страничен 
продукт в промишлена или електроенергийна 
инсталация или в сектора на услугите, които 
биха се разпръснали неизползвани в атмос­
ферата или във воден басейн без достъп до 
отоплителна или охладителна система, когато 
е бил използван или ще се използва процес 
на комбинирано производство на енергия 
или когато комбинираното производство не 
е осъществимо.
59. „Потребител на собствена електрическа 
енергия от възобновяеми източници“ е краен 
клиент, извършващ дейност в свой имот, който 
произвежда електрическа енергия от възобно­
вяеми източници за собствено потребление и 
който може да съхранява или продава про­
изведената от него електрическа енергия от 
възобновяеми източници, при условие че за 
небитовите потребители на собствена елек­
трическа енергия от възобновяеми източници 
тези дейности не представляват основната им 
търговска или професионална дейност.
60. „Район на снабдяване“ е географски 
определен район, от който е добита горс­
костопанската биомаса, за който съществува 
надеждна и независима информация и където 
условията са достатъчно хомогенни, за да се 
прецени рискът във връзка с характеристиките 
по отношение на устойчивостта и законността 
на горскостопанската биомаса.
61. „Рециклирани въглеродни горива и ре­
циклирани горива в транспорта“ са течни и 
газообразни горива, които се произвеждат от 
течни или твърди отпадъчни потоци, произхож­
дащи от невъзобновяеми суровини, които не са 
подходящи за оползотворяване на материалите 
в съответствие с чл. 6 от Закона за управление 
на отпадъците, или от газ от отпадъчен процес 
и отработен газ от невъзобновяеми източни­
ци, които се произвеждат като неизбежна и 
неволна последица от производствения процес 
в промишлени инсталации.
62. „Селскостопанска биомаса“ е биомаса, 
добита в селското стопанство.
63. „Споразумение за закупуване на енер­
гия от възобновяеми източници“ е договор, 
с който физическо или юридическо лице се 
съгласява да закупува енергия от възобновяеми 
източници пряко от производител на енергия 
от възобновяеми източници.
64. „Съвместно действащи потребители на 
собствена електрическа енергия от възобновя­
еми източници“ е група от най-малко двама 
съвместно действащи потребители на собст­
вена електрическа енергия от възобновяеми 
източници, които са потребители на собст­
вена електрическа енергия от възобновяеми 
източници и са разположени в една и съща 
сграда или в многофамилна жилищна сграда.
65. „Търговия между партньори“ на възобно­
вяема енергия е продажба на електрическа 
енергия от възобновяеми източници между